Ellen Liiger
Ellen Liiger (26. juuni 1918 Tallinn – 4. august 1987 Tallinn) oli eesti näitleja. Ellen Liiger lõpetas aastal 1937 Tallinna I Tütarlaste Gümnaasiumi ja aastal 1941 Tallinna Konservatooriumi Riikliku Lavakunstikooli. Ta hakkas aastal 1924 mängima lasteosi teatris Estonia. Aastatel 1941–1960 ja 1967–1987 töötas ta Eesti Draamateatris ning 1960–1966 teatris Vanemuine. Lisaks oli ta Tartu Riiklikus Ülikoolis, Tallinna Pedagoogilises Instituudis ja Draamateatri õppestuudios lavapedagoog.